SUID-AFRIKAANSE RADIOLIGA 
SARLNUUS SONDAG 03 JUNIE 2007 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om (08:15 SAT in Afrikaans en om (8:30 SAT in Engels uitgesaai 
word. U kan ook na hierdie oggenduitsendings luister deur per Echolink met 
ZSGFCS te koppel. U kan ook na www.sarl.org.za gaan en op ARMI klik en 
die daar aangeduide skakels volg om oudio daarvandaan te ontvang. Hierdie, en 
vorige bulletins, kan ook van die SARL se webwerf nl. www.sarl.org.za afgelaai 
word en u kan ook daar inteken om toekomstige bulletins per e-pos te ontvang. 


Hierdie uitsending word gedoen deur George, ZS6ONE, vanuit Pretoria met her- 
leidings op 51,400 14,235, 10,135, 7,066 en 3,695 MHZ asook 438,825 MHz in 
die Pretoriagebied. (Ander nuuslesers verander soos nodig). 


STIL SLEUTEL 


Dit spyt ons om die afsterwe van Johan van der Mecht, ZS4VDM, op Sondag 
27 Mei na 'n ernstige motorfietsongeluk aan te kondig. 


Ons betuig ons innige meegevoel aan sy eggenote Esme, familie en vriende. 
(POUSE) 

In die nuus vandag; 

OPDATERING VAN KRAGLYNTELEKOMMUNIKASIE NOU OP DIE WEB 
LANSERING VAN SUMBANDILASAT VERTRAAG 

NUWE ZU-ROEPSEINE OP DIE LUG! 

HOU BY DIE BANDPLANNE 


U luister na ZS6SRL. Bly ingeskakel vir die volledige berigte oor die voorge- 
noemde items, sowel as ander belangrike en interessante berigte. 


OPDATERING VAN KRAGLYNTELEKOMMUNIKASIE NOU OP DIE WEB 


Tydens verlede week se Presidentsnet, het SARL-President, Graham Hartlett, 
vertel van die opdatering van die stand van kryglyntelekommunikasie in Suid- 
Afrika. Die volledige teks is nou beskikbaar op die web by www.sarl.org.za, klik 
op PLC in die linkerhandse vertikale spyskaart. 


Die mees onlangse toets het aan OKOSA bevestig dat KLT `n inherente steur- 
ingsvermoë het en dat dit in nuwe tipetoetsspesifikasies vir KLT reggestel moet 
word. OKOSA het ook erken dat hulle die steuringsklagteproses moet ver- 
sterk en het die EMC-werkgroep van die TCS80 SABS-komitee gevra om aan 
tipetoetsspesifikasies te werk en hoe om steuringsklagtes te hanteer soos dit 
voorkom. 


Dit word aanvaar dat hier spesifikasies slegs `n interimmaatreel sal wees en 
nie internasionale spesifikasies vooruitloop nie. Sodra daar op internasionale 
standaarde besluit is, sal die interimspesifikasies hersien en in lyn gebring word. 
Dit word verwag dat `n internasionale ooreenkoms oor KLTY-steurings, hoe om 
dit te meet en aanvaarbare perke te stel nog 'n redelike tyd gaan neem. 


Die SARL-webbladsye oor KLT sluit audiosnitte, asook `n skakel na `n videosnit, 
in. 


IS JY GERAT VIR DIE JEUGDAGAKTIWITEIT OP 16 JUNIE? 


Die SARL se Jeugdagaktiwiteit is besig om momentum op te bou. As jy of 
jou klub beplan om gasheer te wees vir jongmense om met Mark Shuttleworth 
via amateurradio te praat, moenie wag nie, bespreek nou `n gleuf deur `n e- 
pos te stuur aan armi@sarl.org.za. Laat ons asseblief weet waar jy 'n stasie 
gaan oprig en die aantal leerders wat jy glo gaan bywoon. Die lewendige skakel 
sal beskikbaar wees op 145,750 MHz in Pretoria, 145,650 MHz in Durban en 
plaaslike herhalers in Port Elizabeth en Kaapstad. Beperkte HF-skakels sal 
beskikbaar wees. Stuur vir ons soveel moontlik inligting oor jou aktiwiteit. Vir 
klubs wat `n stasie by een van die FE'T-kolleges wil oprig, volledige inligting is 
reeds aan klubvoorsitters in die SARL-brief gestuur. 


Die week voor hierdie gebeurtenis, sal riglyne op die web beskikbaar wees. 
LANSERING VAN SUMBANDILASAT UITGESTEL 


Weens administatiewe probleme is die die lansering van SumbandilaSat uitges- 
tel. Daar is nog dokumente wat voltooi moet word voordat die lansering kan 
voortgaan. SA-AMSAT wag vir die amptelike verklaring deur die Departement 
van Wetenskap en Tegnologie. 


KOMPETISIE-UITSLAE 


Die Herfs ORP Sprint is op Sondag 22 April gehou. Die kompetisiekomitee het 
5 logs ontvang. Jan, ZS4JAN, neem die voortou met 1 640 punte, gevolg deur 
Andries, ZS6VL, met 864 punte, lan, ZS5IAN, met 720 punte, Pierre, ZS6BOS, 
met 560 punte en Franz, ZS6EU, met 480 punte. 


Die ZS3/7S4 40 Meter Sprint is op Sondag 06 Mei gehou en die kompetisiekomi- 
tee het 7 kompetisielogs en 1 kontrolelog ontvang. Jan, ZSA4JAN, is eerste met 
97 punte, gevolg deur Allan, ZR1AAH, met 74 punte, die Bloemfontein RAK 
met 60 punte, Marius, ZSAMP, met 46 punte, die Sasolburg ARK met 42 punte, 
Tan, ZS5TAN, met 41 punte en Bradley, ZS5BG, met 39 punte. Denis, ZR6DNS, 
het 'n kontrolelog ingestuur wat 16 punte werd was. 


Die SARL Hamnet 40 Meter Gesimuleerde Noodkommunikasiekompetisie is op 
Sondag 04 Maart gehou. 'Tot op datum het die SARL-kompetisiebestuurder 
geen uitslae ontvang nie. 


NUWE ZU-ROEPSEINE OP DIE LUG! 


Die Magalies Radioamateurklub het die nuwe ZU-radioamateurs met raad en 
daad bygestaan en binne een week nadat die nuwe jong radioamateurs hulle 
roepseine verkry het, is 12 stasies op die lug geplaas! Deur die toewyding van 
Louw, ZS6LME, en Theo, ZS6ATO, het hulle binne rekordtyd `n aantal tweede- 
handse radios geherprogrammeer en die uisetkrag to 20 watt beperk. Met die 
hulp van Marten, Z6ZY, is daar letterlik “huisbesoek” gedoen om seker te maak 
dat alle radios en antennas korrek opgestel en in `n werkende toestand is. 


Intussen het die nuutgestigte klub by John Vorster Tegnologiese Hoërskool ook 
'n eie roepsein naamlik ZS6JVT bekom. Die nuutgeboude radiosentrum sal 
volledig toegerus wees met die nodige HF- & BHEF-toerusting en sal op jeugdag 
amptelik deur Hans van de Groenendaal, ZS6AKV, om 08:30 geopen word 
waarna die jong amateurs amptelik hulle nuwe radiostasie met trots gaan bedryf. 


ZS6JVT nooi een en almal uit om op jeugdag by hulle aan te sluit vir 'n dag vol 
gebeure en opwinding. Daar gaan selfs gepoog word om met Mark Shuttleworth 
kontak te maak. 


HOU BY DIE HF BANDPLAN 


Radioamateurs in Suider-Afrika word herinner om by die TARU se HF-bandplan, 
wat op 1 Januarie 2006 in werking gestel is, te hou. Die bandplan is beskikbaar 
vir aflaai vanaf die SARL-webtuiste by www.sarl.org.za. Laai assbelief `n kopie 
af en versprei dit tussen klublede en maak seker dat jy die verskillende toeken- 
nings verstaan. 


Die toekennings per band is bereken volgens die maksimum bandwydte in hertz 
en gebruikers moet verseker dat hulle uitsendings binne die bandwydte bly. 


Daar is opgemerk dat daar stasies is wat of buite die band werk of foon in GG- 
toekennings gebuik. Die laagste verstelling vir foon op 160, 80 en 40 meter is 1 
843, 3 603 en 7 043 kHz. Die Suid-Afrikaanse toekenning vir 160 meter is 1 810 
tot 1 850 kHr. 


OM BY BHEF- EN UHE-BANDPLANNE TE HOU IS BELANGRIK OM MAK- 
SIMUM GEBRUIK VAN DIE SPEKTRUM TE BEREIK 


BHF- en UHF-bandplanne is ontwerp ten einde maksimum gebruik van die 
spektrum wat aan amateurradio toegewys is te bereik en steuringsvrye bedryf 
en uiteindelik die groot bevrediging om 'n swak of satellietsein te hoor en 'n 
OSO te maak, te ervaar. 


A mateursatelliete het 'n baie wye voetspoor en ten einde wêreldwye steur- 
ingsvrye bedryf te verseker, is sekere segmente van die verskillende frekwen- 
siebande hiervoor opsy gesit. 

Byvoorbeeld, vir FM-kommunikasie met die internasionale ruimtestasie en 
ander bemande ruimtetuie is 145,200 MHz toegewys vir simpleksbedryf en 


145,200/145,800 MHz vir transponeerdertipe bedryf. Moet asb. nie hierdie 
frekwensies vir gewone aardgebonde (OSO's gebruik nie. Hierbenewens 


is die frekwensies 145,800 tot 146,000 MHZ uitsluitlik gereserveer vir die 
amateursatellietdiens. 


Soortgelyk is in die 70 cm band alle frekwensies van 435,000 tot 438,000 MHz 
ook gereserveer vir die satellietdiens. 


Bandplanne is internasionaal deur die TARU deur onderlinge ooreenkoms 
gekoërdineer. Bandplanne is beskikbaar by www.sarl.org.za, kyk in die 
linkerhandse kolom vir lisensies, maak die bladsy oop en klik op bandplanne. 


AFDELING 6 BANDBEPLANNINGSKOMITEEVERGADERING 


Die volgende vergadering van die bandbeplanningskomitee vir afdeling 6 sal op 
Saterdag 9 Junie van 09:00 tot 12:00 by die NARS gehou word. Alle klubs in 
die afdeling word uitgenooi om `n verteenwoordiger na die vergadering te stuur. 


Vir verdere inligting, kontak Piet Badenhorst ZS6GPJB, by 082 574 4829 of per 
€-pos aan zs6pjb@gmail.com. 


VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak baie 
laag sal wees. Die verwagte geomagnetiese veld wissel van stil tot onrustige 
vlakke gedurende 12 tot 13 Maart. Die verwagte effektiewe sonvlektelling sal 
gedurende die komende week minder as 5 wees. 


20 en 15 meter is die beste keuse vir DX met moontlike kort 20 meter openinge 
vanaf 06:00 SAT na die Ooste. Vanaf ongeveer 16:00 is daar moontlike kort 15 en 
20 meter openinge na Europa. Vanaf 18:00 is daar moontlike 15, 20 en 80 meter 
openinge na die Verenigde State. Vir die morsekode- en digitale entoesiaste kan 
dit lonend wees om 10 MHZ te monitor. 


Alhoewel die DX-toestande tans nie te opwindend is nie, is dit nou die beste tyd 
om saans 80 m kontakte vir jou 80 m WAZS te maak. Onthou dat HF jou nog 
steeds altyd kan verras. Skakel jou stel aan, luister en roep ook CO om seker 
te maak dat jy deel van die opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


16 Junie - SARL-Jeugdag; 30 Junie - Sluitingsdatum vir SA-DX-opname; 2 
Augustus - Klas B RAFE; 18 Oktober - Klas A RAF. 


Sarlnuus maak staat op nuusitems wat vir radioamateurs van belang is en deur 
klubs en individue ingestuur word. Die enigste manier om te verseker dat u 
berigte Sarlnuus bereik is om dit in die korrekte plek op die webwerf van die 
SARL nl. www.sarl.org.za/newsinbox.asp te plaas nie later nie as die Donderdag 
wat die bulletin voorafgaan. Dit sal waardeer word indien u dit in Afrikaans 
sowel as Engels sal doen. 


Die SARL nooi ook alle luisteraars om elke Sondagoggend om 10:00 SAT na 
die program Amateur Radio Mirror International op 145,750 MHZ in die Preto- 


riagebied, en op verskeie ander herhalers, en met herleidings op 7 082, 7 205 en 
17 695 kHz, te luister. Oudiostrome is ook vanaf www.zsémrk.org sowel as per 
Echolink vanaf ZSOFCS, soos vir hierdie bulletin, beskikbaar. `n Heruitsending 
vind Maandagaande om 21:00 SAT op 3 215 kHz plaas. Telkom en Sentech borg 
die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS, saamgestel en vertaal is. 


'n Voorspoedige week word aan almal toegewens, 73. 


/EX 


